OpenLLM-France/wikimedia huggingface dataset:
# La Loge-aux-Chèvres

La Loge-aux-Chèvres Frantziako udalerria da Aube departamenduan dagoena, Ekialde Handia eskualdean. 2013an 85 biztanle zituen.

## Demografia
### Biztanleria

2007an La Loge-aux-Chèvres udalerrian erroldatutako biztanleak 78 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 47 etxebizitza zeuden, 31 familiaren etxebizitza nagusia ziren, 12 bigarren erresidentzia ziren eta 4 hutsik zeuden. Etxebizitza guzti hauek 47etxeak ziren. 31 etxebizitza nagusietatik 27 bere jabearen bizilekua ziren eta 4 alokairuan okupaturik zeuden; 7 etxek hitu gela zituzten, 5 etxek lau zituzten eta 19 etxek bost zituzten. 22 etxek euren parking plaza propioa zuten azpian. 12 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Loge-aux-Chèvres udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 4 |
| 8 | 50-54 | 4 |
| 4 | 45-49 | 4 |
| 0 | 40-44 | 8 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 0 | 15-19 | 4 |
| 0 | 10-14 | 0 |
| 4 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 46 aktiboak ziren eta 11 inaktiboak ziren. 46 pertsona aktiboetatik 43 lanean zeuden (22 gizon eta 21 emakume) eta 3 langabezian zeuden (3 emakume eta 3 emakume). 11 pertsona inaktiboetatik 6 erretiraturik zeuden, 4 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 5 komertzioetatik, 2 bestelako produktu industrialen fabrikazioko enpresak ziren, 2 eraikuntza enpresak ziren eta 1 «beste zerbitzu jarduera batzuk» multzoan sailkatutako enpresa zen.
2009an zeuden norbanakoentzako 2 zerbitzu publikoetatik, 1 igeltseroa zen eta 1 zurgina.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1374844
* Multimedia: La Loge-aux-Chèvres / Q1374844
# La Lojako leizea

La Lojako leizea Asturiasko Peñamellera Baja udalerrian kokatua dagoen leize-zulo bat da.
Leize-zuloa Deva ibaitik gertu dago, Mazo izeneko herriaren kanpoaldean.
Leize-zuloa 1908an aurkitu zen ehun metro inguruko galeria bat aurkituz non erdialde inguruan paleolito garaiko labar margoak dauden. Horman, lau metro inguruko altuerara beltzez margoturiko horma zati bat dago eta toki honen gainean zuriz margotuak sei animalien trazuak, horietako lau zezenak, eta euren kontserbazio egoeraren ondorioz identifikatzerik ez dagoen beste bi animalia.

## Kanpo estekak

* Datuak: Q3817712
# La Lola se va a los puertos (1947ko filma)

    Artikulu hau filmari buruzkoa da; beste esanahietarako, ikus «La Lola se va a los puertos».
La Lola se va a los puertos 1947ko Juan de Orduña espainiar zinema zuzendariaren filma izan zen. Antonio eta Manuel Machadoren izen bereko antzezlanean oinarrituta, 1993an remake bat egin zuten.

## Sinopsia

Oharra: Atal honek istorio osoa edo amaiera argitzen du.
Cádiz, 1860. Lola (Juana Reina) itsasontziz San Fernandotik Sanlúcar de Barramedara doa, D. Diego bere senargaiaren cortijora hain zuzen ere. Bertan José Luis, senargaiaren semea, ezagutuko du eta laster lagun min bilakatuko dira.

## Aktoreak

* Juanita Reina: Lola
* Nani Fernández: Rosario
* Manuel Luna: Heredia
* Ricardo Acero: José Luis
* Jesús Tordesillas: Don Diego
* Nicolás D. Perchicot: Willy
* Faustino Bretaño: Asaúra
* María Isbert: neskamea
* Rafaela Rodríguez: neskamea
* María Cañete: Mercedes
* María Cuevas : Santera
* Arturo Marín: ijitoa
* Fernando Aguirre: uharteko gizona
* José María Mompín: marinela
* Joaquín Pujol: markes

## Kanpo estekak

* Filmaren IMDBko fitxa irakurgai (Ingelesez)
* Datuak: Q5964089
# La Lola se va a los puertos (1993ko filma)

    Artikulu hau filmari buruzkoa da; beste esanahietarako, ikus «La Lola se va a los puertos».
La Lola se va a los puertos 1993ko Josefina Molina espainiar zinema zuzendariaren filma izan zen. Antonio eta Manuel Machadoren izen bereko antzezlanean oinarrituta, 1947ko filmaren remake bat izan zen.

## Sinopsia

Oharra: Atal honek istorio osoa edo amaiera argitzen du.
Cádiz, 1920ko hamarkadan Lola itsasontziz San Fernandotik Sanlúcar de Barramedara doa, D. Diego bere senargaiaren cortijora hain zuzen ere. Bertan José Luis, senargaiaren semea, ezagutuko du eta laster lagun min bilakatuko dira.

## Aktoreak

* Rocío Jurado: Lola
* Francisco Rabal: Don Diego
* José Sancho: Heredia
* Beatriz Santana
* Jesús Cisneros: José Luis
* Mary Begoña

## Kanpo estekak

* Datuak: Q5964091
# La Lola se va a los puertos (opera)

    Artikulu hau operari buruzkoa da; beste esanahietarako, ikus «La Lola se va a los puertos».
La Lola se va a los puertos (euskaraz: «Lola portuetara doa») Ángel Barriosen bi aktoko opera da, Rafael eta Guillermo Fernández-Shawren libretoa duena. 1951ko urriaren 19an Madrilgo Albéniz antzokian estreinatu zuten zarzuela moduan, eta, 1955eko abenduaren 17an, jada opera bilakatuta, Bartzelonako El Liceun. Machado anaien izen bereko antzezlanean oinarrituta dago.

## Pertsonaia eta antzezleak

| Papel | Tesitura | Antzezleak, zarzuela (1951ko urriaren 19a) Zuz.: Agustín Moreno Pavón | Antzezleak, opera (1955eko abenduaren 17a) Zuz.: Rafael Pozo |
| Lola, cantaora | soprano | Dolores Pérez (Lily Berchman) Matilde Vázquez | Toñy Rosado |
| Rosario | soprano | Pilar Lorengar | María Teresa Marquínez |
| Mercedes | | | Pilar Torres |
| José Luis | tenor | Luis Sánchez Cano | Carlos Munguía |
| Heredia | baritono | Sebastián Gonzalo Rodríguez (Chano Gonzalo) Pedro Terol | Manuel Ausensi |
| Don Diego | baxu | Joaquín Deus | Joaquín Deus |
| Paco | | | Dídac Monjo |
| Don Narciso | | | Juan Martín |
| Baena | | | Esteban Recasens |
| Cantaor | | | Juan Rico |
| Chipiona | | | Francesc Paulet |
| El del Arenal | | | Josep Viñes |
| Panzatriste | | | Enrique Esteban |
| Cantaora | | | Josefina Navarro |

## Erreferentziak

* ↑ Egile Asko. (2002). Diccionario de la Zarzuela. Madril: ICCCMU.
* ↑ (Gaztelaniaz) «Se estrenó la versión lírica de "La Lola se va a los puertos" de los Machado» ABC: 21. 1951-10-20.

## Kanpo estekak

* Datuak: Q47454916
# La Llosako geltokia

La Llosa Valentziar Herrialdeko Plana Baixa eskualdeko tren geltoki bat da, La Llosa udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tarragona — Valentzia

## Zerbitzuak

Valentziako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Valentzia–Iparraldea ← | Almenara | ◄   ► | Xilxes | → Castelló de la Plana |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8779964
* Multimedia: La Llosa train station / Q8779964
# La Loggia

La Loggia Italiako udalerri bat da. Turingo Hiri Metropolitanoan kokatuta dago, Piemonte eskualdean. 8.785 biztanle ditu, 12,79 kilometro koadroko azaleran banatuta.

## Mugakideak

La Loggiak honako udalerri hauekin egiten du muga:
Moncalieri Vinovo Carignano

## Kanpo estekak

* Datuak: Q9412
* Multimedia: La Loggia / Q9412
# La Lola se va a los puertos

La Lola se va a los puertos izan daiteke:
* La Lola se va a los puertos (antzezlana) (1929), Machado anaien antzezlana.
* La Lola se va a los puertos (1947ko filma), Juan de Orduñaren filma.
* La Lola se va a los puertos (opera), Ángel Barriosen zarzuela eta, gero, opera.
* La Lola se va a los puertos (1993ko filma), Josefina Molinaren filma.
# Likurgo Espartakoa

Likurgo (antzinako grezieraz: Λυκοῦργος, Lykoûrgos, lykôrɡos ahoskatua; c. K.a. 820) Espartako erdi-kondairazko legegizona izan zen. Ezaguna izan zen indar militarrean oinarritutako eraldaketa burutu zuelako Espartako gizartean.

## Biografia

K.a. XII.-K.a. VII. mendeetan, Espartan (Grezia), Likurgok hainbat erreforma ezarri zituen hirian eta Espartako Konstituzioa ere hari egozten diote. Likurgoz aritzean, zaila da errealitatea eta kondaira bereiztea, Antzinaroko hainbat historialarik jaso baitzuten haren berri (Herodotok, Jenofontek, Plutarkok, etab.). Horregatik ezin da, besteak beste, bizi izan zen garaia zehaztu.
Espartan erreformak egiten aritu zen bizitzaren amaiera arte, beti ere kondairaren mugan dagoen kontakizunaren arabera. Bidaia bat egin baino lehen, espartarrei zin eginarazi zien ezarritako legeak errespetatuko zituztela bidaiatik itzultzen zen arte. Juramentua lortu zuenean abiatu zen, baina ez zen sekula itzuli. Bere buruaz beste egin omen zuen espartarrek legeak betiko bete zitzaten.

## Instituzioak

Hainbat erreforma egin zituen Likurgok Espartan. Monetan eta elikaduran aldaketak egiteaz gain, erregearen eta herriaren arteko kontseilu bat, lur erreforma eta Haur Hezkuntza bultzatu zituen.

### Moneta

Plutarkoren Bizitza paraleloak lanaren arabera, Likurgok ustelkeriaren eta aberaste bidegabearen aurka abiatutako bide sinple baina eraginkorra. Espartar agintariak arazoaren jatorrira jo zuen: dirura. Ordura arteko urrezko eta zilarrezko txanponak erretiratu eta burdinazko txanpon astunak eginarazi zituen. Txanpon berriei balio oso txikia emanez, hiper-inflazio modukoa eragin zuen eta “espartarrek txanpon zorroak zaldiz tiratutako gurdiez ordezkatu behar izan zituzten”.
Plutarkok zioenez, “soilik aldaketa horrekin Lazedemonia askotariko krimenetatik askatu zuen; nork lapurtuko zuen, nork joko zuen eroskeriara edo nork erabiliko zituen amarruak, emaitza ezin bazen ezkutatu, ez bazuen kodizia pizten eta etekinik ez bazekarren? […] Besteek baino gehiago zutenei ez zien ezertarako balio eta ez zuten oparotasuna harrokeriaz erakusteko biderik”.

### Elikadura

Baina luxua eta gehiegikeriekiko irrika diruaz harago ere itzali nahi izan zuen eta horretarako hiritarren elikadura arautu zuen. “Denek elkarrekin eta berdin jaten zuten, inor itsu-itsuan gizendu ez zedin, gorputzak alferrik gal ez zitezen, nork beti gaixoen moduan joka ez zezan”.
Espartar guztiak egunean hirutan jangela komunitario batean biltzen ziren eta han ilotek sisitia edo jakiak ematen zizkieten. Hau da, berdintasunaren paradisu berri hartan janaria esklaboek zerbitzatzen zuten. Inor ez baita perfektua, ezta Likurgo bera ere.

## Bibliografia

* 1 2 3 4 5 6 7 Irazustabarrena, Nagore. (2018ko martxoaren 25a). «Esparta ustelkeriaren kontra» Argia CC-BY-SA lizentzia.
* Datuak: Q211326
* Multimedia: Lycurgus of Sparta / Q211326
# Lil Pump

Gazzy García ( Miami, Florida, Estatu Batuak, 2000ko abuztuaren 17an ), Lil Pump izenarekin artistikoki ezaguna, trapa musika egiten duen estatubatuar eta kolonbiar rapero eta abeslaria da. Gucci Gang abestiarengatik ezaguna bihurtu zen. Abestia Estatu Batuetako Bill 100 Hot 100eko 3. postura iritsi zen.

## Biografia

Gazzy García 2000ko abuztuaren 17an jaio zen Miamin ( Florida ) Kolonbiako gurasoen artean. Garcia 13 urte zituenean, bere lehengusua Smokepurpp-ri aurkeztu zion eta biak azkenean lagun eta lankide onak bihurtu ziren. Garcia auzoko hainbat ikastetxetatik bota zuten eta azkenean aukera eskola batera bidali zuten, baina hamargarren mailan kanporatu zuten borroka batengatik eta matxinada batengatik.

## Diskografia

* Lil Pump (2017)
* Harverd Dropout (2019)

## Erreferentziak

* ↑ «Lil Pump – Chart History: Billboard Hot 100». Billboard.. .
* ↑ «Lil Pump, Latino Identity in Hip-Hop and 'the Word'». .
* ↑ Cole Bennett (18 de septiembre de 2016), Smokepurpp & Lil Pump: The Lyrical Lemonade Interview .

## Kanpo estekak

* Datuak: Q38002101
* Multimedia: Lil Pump / Q38002101
# Likurgo (erregea)

Likurgo (antzinako grezieraz: Λυκοῦργος, Lykourgos; latinez: Lycurgus) errege odolekoa izan ez arren K.a. 220an Agesipolis III.arekin batera, Kleomenes III.a hil ondoren eta, itxuraz, eforoak erosi ondoren Espartako errege aukeratua izan zen espartar bat izan zen.
K.a. 215ean bere kidea kargutik kendu zuen eta errege bakar bihurtu zen, baina eforoen kontrolpean.
Etoliar Ligagandik gertu zegoen alderdi baten alde egiten zuen, eta Makates entzun zuen, aipaturiko ligak bidalitakoa Filipo V.a Mazedoniakoa eta Akaiar Ligaren aurkako gerra abiarazteko. Espartar armadak Argolida inbaditu zuen, zenbait hiri okupatu zituen eta Ateneum izeneko gotorlekua setiatu zuen Belbinako lurraldean, Megalopolis izeneko akaiar hiriak propiotzat aldarrikatzen zuena. Arato Sizionekoari laguntza eskatu zioten, baina hau asko atzeratu zenez, espartarrek gotorlekua okupatzea lortu zuten K.a. 219an.
Urte berean, Quilónek bere aurkako konspirazio bat zuzendu zuen, nondik gutxigatik bizirik irten zen, eta denbora batez Pelenen babestu zen, Lakoniako mendebaldeko mugan. K.a. 218an Mesenian eraso bat egin zuen, Dorimako etoliarrak Tesalia inbaditzen zuen bitartean Filipo Paluseko setiotik baztertzeko asmoarekin, baina mazedoniar erregeak Etolia inbaditu zuen, eta Eperato jenerala bidali zuen Meseniara. Likurgok ez zuen arrakastarik izan, eta Tegearen aurkako eraso batean eta Filipo Menalionen pasabideetan Lakoniaren inbasio labur batetik itzultzen ari zenean geldiarazteko saiakeran huts egin zuen.
Handik gutxira, eforoen aurrean faltsuki salatu zuten asmo iraultzaileak izateaz eta Etoliara ihes egin behar izan zuen.
K.a. 217an eforoek salaketaren faltsutasuna aurkitu zuten, eta itzul zedin deitu zuten. Orduan, Mesenia berriz eraso zuen, non Pirrias etoliar jeneralari batu zitzaion, muga zeharkatzen saiatzean kanporatua izan zena eta Likurgok Espartara itzuli behar izan zuen.
K.a. 210ean hil zen eta Makanidasek hartu zuen tiranotza. Pelope izeneko seme bat utzi zuen, Nabisen aginduz K.a. 205ean exekutatua izan zena.
# Lil Nas X

Montero Lamar Hill (Atlanta, Georgia, 1999ko apirilaren 9a), Lil Nas X izenez ezaguna, estatubatuar rapero, abeslari eta kantautorea da. Country rap estiloko "Old Town Road" singlea kaleratu zuenean nabarmendu zen. Lehenengo TikTok sare sozialean izan zuen arrakastagatik biral bihurtu zen, 2019an, nazioarteko musika-zerrendetan lehen postura iritsi zen eta Estatu Batuetan diamantezko diskoa lortu zuen urte bereko azaroan. "Old Town Road"-ek hemeretzi astez iraun zuen Estatu Batuetako Billboard Hot 100 zerrendako lehen postuan eta historian hori lortu duen abesti bakarra da.
2020ko Grammy sarietan gizonezko artista izendatuena izan zen eta azkenik bi sari eskuratu zituen: musika-bideorik onena eta pop bikote/talde baten interpretaziorik onenarena. "Old Town Road"-ek MTV Video Music bi sari lortu zituen, urteko abestirik onena barne. Abesti horren hainbat remix atera zituen, ezagunena Billy Ray Cyrus country abeslariarekin batera egin zuena. LGBTQ artista aitortua da. 2021ean "MONTERO (Call Me By Your Name)" izeneko bere lan berria herrialde askotako rankingetan nagusitu zen. Abestiaren bideoak ere zeresan handia eman zuen.

## Diskografia
### Mixtapeak

Mixtape zerrenda, zenbait xehetasunekin :
| Izenburua | Xehetasunak |
| Nasarati | Kaleratzea: 2018ko abuztuaren 24a Diskoetxea: Autoekoizpena Formatuak: deskarga digitala, streaming-a |

### EPak

| Izenburua | Xehetasunak |
| 7 | Kaleratzea: 2019ko ekainaren 21a Diskoetxea: Columbia Formatuak: CD, deskarga digitala, streaming-a |

### Singleak

| Izenburua | Urtea |
| "Old Town Road" (bakarkakoa edo remix-a Billy Ray Cyrus-ekin) | 2018 |
| "Panini" | 2019 |
| "Rodeo" (Cardi B edo Nas-ekin) | 2020 |
| "Holiday" | 2020 |
| "Montero (Call Me by Your Name)" | 2021 |
| "Sun Goes Down" | 2021 |

## Erreferentziak

* ↑ (Ingelesez) «Lil Nas X hit 'Old Town Road' makes Billboard charts history» Associated Press 2019-08-13 (Noiz kontsultatua: 2021-03-26).
* ↑ (Ingelesez) «2020 Grammy Nominees: The Complete List» Billboard (Noiz kontsultatua: 2021-03-26).
* ↑ (Ingelesez) Kiefer, Halle. (2019-06-30). «Should’ve Figured It Out, But Since You Didn’t, Lil Nas X Comes Out On Twitter» Vulture (Noiz kontsultatua: 2021-03-26).
* ↑ «Lil Nas X on His Provocative New Video for "Montero"» Time (Noiz kontsultatua: 2021-04-27).
* ↑ (Ingelesez) «NASARATI» SoundCloud (Noiz kontsultatua: 2021-05-26).

## Kanpo estekak

* Datuak: Q62591281
* Multimedia: Lil Nas X / Q62591281
# Lil Peep

Gustav Elijah Åhr (Allentown, Pennsylvania, Estatu Batuak; 1996ko azaroaren 1a – Tucson, Arizona, Amerikako Estatu Batuak; 2017ko azaroaren 15a), Lil Peep izen artistikoarekin ezagunagoa, rap-kantaria, abeslaria, musikagilea, modeloa eta musika-ekoizle estatubatuarra eta suediarra izan zen. Bere abestietan emozio-estilo sendoa izateagatik ezaguna egin zen.
Peep Kaliforniara joan zen bizitzera 17 urterekin, eta han grabatu zuen bere estudioko lehen diskoa. Bere nahasketek emo, trap, lo-fi eta rock alternatiboa aztertzen zituen bitartean, bere lehen diskoa Come Over When You're Sober, Pt. 1 (2017) pop punk eta rap rockerako trantsizio bat izan zen. Come Over When You're Sober, Pt. 2 (2018) bere bigarren diskoak arrakasta komertziala eta kritikoa izan zuen, Billboard 200ko laugarren postuan estreinatuz. Bere dokumentala, Everybody's Everything, 2019an estreinatu zen.

## Kanpo estekak

* Datuak: Q29388200
* Multimedia: Lil Peep / Q29388200
# Lil' Kim

Kimberly Denise Jones (Brooklyn, 1974 edo 1975eko uztailaren 11), Lil' Kim izen artistikoz ezaguna, estatubatuar rap-kantari, aktore eta modeloa da. Musikan egindako lanagatik ospetsu bilakatu da baina modan ere lan egin du.

## Diskografia
### Estudiozko albumak

* Hard Core (1996)
* The Notorious K.I.M. (2000)
* La Bella Mafia (2003)
* The Naked Truth (2005)
* 9 (2019)

### Elkarlaneko albumak

* Conspiracy Junior M.A.F.I.A. taldearekin (1995)
* Datuak: Q229379
* Multimedia: Lil' Kim / Q229379
# Londresko garagardo uholdea

Londresko garagardo uholdea 1814ko urriaren 17an gertatu zen, garagardo fabrikan istripu bat gertatu ondoren. Istripuaren ondorioz zortzi lagun hil ziren.

## Gertaerak

1814ko urriaren 17an, Londresen hiriburuko erdigunean uholde bat jasan zuten. Tottenham Court Road kalean, besteak beste Meux and Company Brewery garagardo fabrika zegoen. Fermentazio upela zuten bertan, 22 oineko altuera zuen eta egun hartan 511.920 litro zeuzkaten gordeta. 29 metalezko uztaik eusten zioten upelari, baina mantentze kaxkarrak eraginda, edukiontzi erraldoia lehertu egin zen. Ondorioz, 8.500 upel hautsi eta guztira 1.224.000 litro garagardo isuri ziren bat-batean. Fabrikako horma hautsi eta Tottenham Courtetik behera St. Giles auzoraino iritsi zen garagardo uholdea.
Kalte handiak eragin zituen olatuak. Besteak beste, bi etxe bota zituen. Tavistock Arms pubeko hormak ere behera egin zuen eta tabernaria hiru orduz egon zen azpian harrapatuta. Emakume hura ez zen hil, baina garagardo itsasoak bederatzi lagunen bizitza eraman zuen. Zortzi itota hil ziren; bederatzigarrena, ordea, intoxikazio etilikoak jota. Ez zuen inoiz horrenbeste garagardorik doan izango, eta aukera aprobetxatu nahi izan zuen.
Gaur egun Londresko gunerik garestienetakoa dena langile auzune txiroa zen XIX. mendean, eta St. Gileseko biztanleek etekina atera nahi zioten zorigaiztoko gertakizunari. Batzuek, azken hildako hark bezalaxe, garagardoa zuzenean edatea erabaki zuten, beste batzuek eskura zuten edozein edukiontzi hartu zuten ahalik eta garagardo gehien gordetzeko. Hildakoren bat etxean gorde eta berau ikusteagatik sos batzuk ordainarazi zizkieten morbo bila hurbildutakoei. Berria berehala zabaldu zen hiri osoan eta bisitari uholdea etorri zen garagardoaren ondoren.
Meuxentzat, aldiz, negozio txarra izan zen. Milioi litrotik gora garagardo galtzeaz gain, ekoitzitakoaren gaineko zergak ordaindu berri zituzten, eta ezbeharrak eragindako kalte-ordainen epaiketaren zain zeuden gainera. Garagardo konpainiak ordurako zigor gogorra jasoa zuelako, epaileek ez zuten Meux erruduntzat jo; “Jainkoaren ekintza” izan zela ondorioztatu zuten.

## Erreferentziak

* 1 2 3 4 Nagore Irazustabarrena, «Garagardo tsunamia», Argia, 2007-11-04, CC-BY-SA lizentzia

## Kanpo estekak

* Datuak: Q2783102
# Londresko Sute Handiaren monumentua

Londresko Sute Handiaren monumentua (ingelesez: Monument to the Great Fire of London edo, besterik gabe, the Monument) Ingalaterrako Londres hiriburuan dagoen monumentu bat da, City of London eremuan dagoena. 1666. urteko Londresko Sute Handia gogoratzeko eraiki zen.

## Historia

Monument Street eta Fish Street kaleen artean eraiki zen 1671 eta 1677 artean, St Margaret eliza egon zen tokian.

## Egitura

62 metrotako altuera dauka, izan ere sua sortu zen Pudding Lane okindegitik 62 metrotako distantziara kokaturik baitago. Portland harrizko zutabe doriko bat da. Christopher Wren eta Robert Hookek diseinatu zuten goialdea, eta hainbat tresna zientifiko ezarri zituzten, aipagarriena teleskopioa da.
311 maila dituen eskailera zirkularra dauka gora igotzeko.

## Iruditegia

* Monumentua.
* Goikaldea.
* Oinarria.
* Eskailera.

## Informazio praktikoa

* Metro geltokia: Monument

## Kanpo estekak

* Webgune ofiziala (Ingelesez)
* Datuak: Q607700
* Multimedia: The Monument to the Great Fire of London / Q607700
# Londresko Unibertsitatea

Londresko Unibertsitatea (ingelesez: University of London) Ingalaterrako hiriburuko unibertsitate federal ospetsua da. 1836an sortua, bere barnean 18 erakunde ditu.

## Kideak

Hona hemen bere barnean dauden fakultate edo collegeak:
| College | Sartze-urtea | Ikasleak |
| Birkbeck, University of London (BBK) | 1920 | 12.915 |
| City, University of London (CUL) | 2016 | 19.405 |
| Courtauld Institute of Art (CIA) | 1932 | 495 |
| Goldsmiths, University of London (GUL) | 1904 | 9.345 |
| Institute of Cancer Research (ICR) | 2003 | 275 |
| King's College London (KCL) | 1836 (sortzailea) | 30.565 |
| London Business School (LBS) | 1964 | 2.060 |
| London School of Economics and Political Science (LSE) | 1900 | 11.210 |
| London School of Hygiene & Tropical Medicine (LSHTM) | 1924 | 1.345 |
| Queen Mary University of London (QMUL) | 1915 | 18.890 |
| Royal Academy of Music (RAM) | 2003 | 820 |
| Royal Central School of Speech and Drama (RCSSD) | 2005 | 1.100 |
| Royal Holloway, University of London (RHUL) | 1900 | 10.325 |
| Royal Veterinary College (RVC) | 1915 | 2.375 |
| SOAS, University of London (SOAS) | 1916 | 6.360 |
| St George's, University of London (SGUL) | 1838 | 4.855 |
| University College London (UCL) | 1836 (sortzailea) | 37.905 |
| Guztira | 1836 | 161.270 (barneko ikasle) + 50.000 (kanpoaldeko ikasle) |

## Erreferentziak

* ↑ (Ingelesez) University of London. (1912). University of London, the Historical Record: (1836–1912) Being a Supplement to the Calendar, Completed to September 1912. First Issue. University of London Press, 26 or..

## Kanpo estekak

* (Ingelesez) Webgune ofiziala
* Datuak: Q170027
* Multimedia: University of London / Q170027
# Londresko Olinpiar Estadioa

Londresko Olinpiar Estadioa (ingelesez The Stadium Queen Elizabeth Olympic Park, euskaraz Elisabet Erreginaren Olinpiar Parkea Estadioa) Ingalaterrako Londres hiriburuko Stratford auzoan dagoen estadio bat da. 2012ko Udako Olinpiar Jokoen egoitza edo jokoleku nagusia izateko Londresko Olinpiar Parkean eraikia izan zen. West Ham United F.C. futbol taldearen jokalekua da.

## Iruditegia

* Barnealdea.
* Gauez.
* Barnealdea.
* Egunez.

## Kanpo estekak

* 2012ko Olinpiar Jokoen webguneko profila ikusgai (Ingelesez)
* Datuak: Q172190
* Multimedia: London Stadium / Q172190